钦定古今图书集成/明伦汇编/闺媛典/第300卷 > 皇清三十三 > 薛印安妻苗氏〈妾冯氏附〉
## 钦定古今图书集成/明伦汇编/闺媛典/第300卷 > 皇清三十三 > 薛印安妻苗氏〈妾冯氏附〉

按《山西通志》：“苗氏，永和诸生薛印安妻，贡士锡荣嫡母。明崇祯三年，城破避乱，蹶踣，为众踏死，二日复苏，夫惊悸而亡，家徒四壁，藜藿不充。氏与妾冯氏，饥寒困苦，独守荒庄，黄蒿满眼，豺狼纵横，穴居无门，兽皆不入。苗年七十九，冯年七十，俱无疾而终。”